

Το **Πολυδύναμο Δημοτικό Κέντρο Λευκωσίας** ανακοινώνει εγγραφές στο «Μετά το κουδούνι», για παιδιά ηλικίας 6 - 12 ετών, **(μέχρι 55 Θέσεις),** για τη **Σχολική Περίοδο 2025/26**, οι οποίες υποβάλλονται ηλεκτρονικά.

Οι εγγραφές για το **«Μετά το Κουδούνι»** απευθύνονται σε παιδιά που φοιτούν στο Δημοτικό Σχολείο Χατζηγεωργάκη Κορνέσιου.

Το πρόγραμμα λειτουργεί με την συγχρηματοδότηση του Υφυπουργείου Κοινωνικής Πρόνοιας, του Δήμου Λευκωσίας, καθώς και με την συμβολή της Σχολικής Εφορείας Λευκωσίας, του Συνδέσμου Γονέων και της Διεύθυνσης του Σχολείου.

Οι ενδιαφερόμενοι γονείς παρακαλούνται όπως μελετήσουν προσεκτικά τα κριτήρια και κανονισμούς λειτουργίας των προγραμμάτων (βλ. <https://www.nicosia.org.cy/el-GR/municipality/multipurpose-centre/ppkap/>) και ακολουθήσουν την πιο κάτω διαδικασία για την ηλεκτρονική εγγραφή:

1. Είσοδος στην ηλεκτρονική πλατφόρμα «Νοιάζομαι» (<https://noiazomainicosia.intellisoft.gr/>  ).
2. Εγγραφή στην πλατφόρμα ενός από τους γονείς ή είσοδος σε υφιστάμενο λογαριασμό (ενήλικα).
3. Εγγραφή του παιδιού ως «Νέου Μέλος» του χρήστη της πλατφόρμας.
4. Υποβολή αιτήματος («Νέο Αίτημα») για ένταξη του ήδη εγγεγραμμένου μέλους στο πρόγραμμα επιλογής, ακολουθώντας τις οδηγίες συμπλήρωσης και επισυνάπτοντας ή επιλέγοντας τα απαραίτητα παραστατικά (ισχύει για όσους έχουν ανεβάσει ήδη παραστατικά κατά τις εγγραφές της σχολικής περιόδου). Αιτήσεις που δεν θα περιλαμβάνουν όλα τα απαραίτητα παραστατικά δεν θα εγκρίνονται.
* **Οι θέσεις είναι περιορισμένες. Θα τηρηθεί αυστηρά σειρά προτεραιότητας νοουμένου ότι πληρούνται τα απαραίτητα κριτήρια και οι αιτήσεις είναι επαρκώς συμπληρωμένες.**

**Κόστη Συμμετοχής:**

|  |
| --- |
| 1 παιδί €120/μήνα |
| 2 παιδιά €240/ μήνα |
| 3 παιδιά €300/ μήνα |
| 4 παιδιά €360/ μήνα |

Για όσους γονείς επιθυμούν εγγραφή των παιδιών τους στο Κέντρο Προστασίας και Απασχόλησης Παιδιών του Πολυδύναμου, παρακαλώ όπως επικοινωνήσουν στο τηλ.22797850 ή 22797844 ή 97628485 στο polidinamo@nicosiamunicipality.org.cy

Τελευταία ημέρα υποβολής συμμετοχής, **Παρασκευή 25 Απριλίου 2025.**

**Από το Πολυδύναμο Δημοτικό Κέντρο Λευκωσίας**

**Μάρτιος 2025**

ΜΓ/ΝΤF:\ΔΙΟΙΚΗΤΙΚΕΣ ΥΠΗΡΕΣΙΕΣ\ΚΟΙΝΩΝΙΚΕΣ ΥΠΗΡΕΣΙΕΣ\ΠΔΚΛ\ΠΡΟΓΡΑΜΜΑΤΑ ΕΘΝΙΚΑ\2025\ΜτΚ - 01-25-3\ΠΑΡΑΔΟΤΕΑ\Ανακοινωση-εσσωτερικων εγγραφών-Σχ.Π 2025-2026.docx